SALEE ราคาขึ้นจากกำไรหนุน
สำหรับ SALEE ถือว่าเป็นหุ้นอีกตัวในตลาดเอ็ม เอ ไอ ที่ราคาหุ้นกำลังร้อนฉ่า ด้วยราคาหุ้นเริ่มมีความเคลื่อนไหวชัดเจนขึ้นมากนับตั้งแต่ช่วงปลายเดือนพฤษภาคม 2559 จนถึงปัจจุบัน โดยราคาหุ้นมีการปรับตัวขึ้นจากแถวๆ 0.92 บาท แล้วขยับขึ้นมาบริเวณ 1.50 บาท ซึ่งมีการปรับตัวขึ้นกว่า 63.05% ไปแล้ว หลังจาก 5 เดือนแรกที่เคลื่อนไหวอยู่ในกรอบ
4 ก.ย. 2559

–คุณค่าบริษัท–
 
สำหรับ บริษัท สาลี่อุตสาหกรรม จำกัด (มหาชน) หรือ SALEE ถือว่าเป็นหุ้นอีกตัวในตลาดเอ็ม เอ ไอ ที่ราคาหุ้นกำลังร้อนฉ่า ด้วยราคาหุ้นเริ่มมีความเคลื่อนไหวชัดเจนขึ้นมากนับตั้งแต่ช่วงปลายเดือนพฤษภาคม 2559 จนถึงปัจจุบัน โดยราคาหุ้นมีการปรับตัวขึ้นจากแถวๆ 0.92 บาท แล้วขยับขึ้นมาบริเวณ 1.50 บาท ซึ่งมีการปรับตัวขึ้นกว่า 63.05% ไปแล้ว หลังจาก 5 เดือนแรกที่เคลื่อนไหวอยู่ในกรอบแคบๆ
ประเด็นที่ราคาหุ้นค่อยๆ ไต่ระดับขึ้นมานั้น ถือว่ารับอานิสงส์ตรงจากเป้าหมายของความสามารถในการทำกำไรสุทธิของตัวบริษัทเอง ซึ่งเป็นแรงคับเคลื่อนให้ราคาหุ้นวิ่งตลอดมา (เป็นการเก็งกำไรในผลประกอบการล้วนๆ) เพราะหากดูประเด็นอื่นยังไม่มีอะไรเข้ามาซับพอร์ต…
ในส่วนผลการดำเนินงานไตรมาส 2 สิ้นสุดวันที่ 30 มิถุนายน 2559 บริษัทมีรายได้รวมขยับขึ้นมาอยู่ที่ 232.98 ล้านบาท จากงวดเดียวกันของปีก่อน 231.15 ล้านบาท ส่งผลให้บริษัทมีกำไรขยับขึ้นมาอยู่ที่ 5.47 ล้านบาท หรือ 0.0036 บาทต่อหุ้น จากงวดเดียวกันของปีก่อนที่ขาดทุน 0.25 ล้านบาท หรือ 0.0002 บาทต่อหุ้น เนื่องมาจากการควบคุมค่าใช้จ่ายในการขายและบริหารที่ดีขึ้น
ขณะที่ผลการดำเนินงานงวดหกเดือน สิ้นสุดวันที่ 30 มิถุนายน 2559 บริษัทมีรายได้รวมทั้งสิ้น 489.69 ล้านบาท จากงวดเดียวกันของปีก่อน 491.13 ล้านบาท ส่งผลให้บริษัทมีกำไรทั้งสิ้น 20.60 ล้านบาท หรือ 0.0135 บาทต่อหุ้น จากงวดเดียวกันของปีก่อน 25.07 ล้านบาท หรือ 0.0165 บาทต่อหุ้น แม้ว่าภาพรวมของครึ่งแรกของปีจะยังทำกำไรน้อยกว่าช่วงเดียวกันของปีก่อน แต่มองว่า ในปีนี้บริษัทคงประคับประคองกำไรได้อยู่
ส่วนที่น่าสนใจอีกคือ เมื่อวิเคราะห์ฐานะทางการเงินของบริษัทเพื่อเป็นส่วนหนึ่งในการตัดสินใจต่อการลงทุนของนักลงทุน ก็พบว่า ฐานะทางการเงินของบริษัทยังคงแข็งแก่ง เพราะบริษัทมีสินทรัพย์หมุนเวียนมากถึง 1,043.51 ล้านบาท เมื่อนำมาเทียบกับหนี้สินหมุนเวียนเพียง 240.83 ล้านบาท ได้ค่า CURRENT RATIO อยู่ที่ระดับ 4.34 เท่า แสดงว่า ฐานะทางการเงินของบริษัทมีมากเกินความจำเป็น
ขณะที่หนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 442.62 ล้านบาท เมื่อนำมาเทียบกับส่วนของผู้ถือหุ้นมากถึง 1,580.30 ล้านบาท ได้ค่า D/E อยู่ที่ระดับ 0.28 เท่า แสดงว่า บริษัทปลอดจากภาระหนี้จริงๆ ซึ่งเรื่องนี้หมดห่วงได้ไปยาวๆ
ด้วยพื้นฐานของ SALEE ยังแข็งแกร่ง ประกอบกับปริมาณการซื้อขายที่สนับสนุน พร้อมกับลักษณะของกราฟที่ดูแล้วน่าจะยังมีโอกาสไปต่อจากราคาที่ยังมีทิศทางปรับตัวขึ้น
SALEE จึงเป็นหุ้นที่น่าจับตาต่อๆไปอีก!!
…
 
ผู้ถือหุ้นรายใหญ่
1.บริษัท วี ไอ วี อินเตอร์เคม จำกัด 382,379,652 หุ้น 25.15%
2. นายไพบูลย์ ตั้งตรงศักดิ์ 58,000,000 หุ้น 3.81%
3.นายเศวต นราธิปกร 55,582,300 หุ้น 3.66%
4.นายสาทิส ตัตวธร 48,595,552 หุ้น 3.20%
5.นายเลอพงศ์ วงศ์ทวีพิพัฒน์ 45,508,468 หุ้น 2.99%
 
รายชื่อกรรมการ
1.พล.อ.อ. บุรีรัตน์ รัตนวานิช ประธานกรรมการ
2.พล.อ.อ. บุรีรัตน์ รัตนวานิช กรรมการอิสระ
3.พล.อ.อ. บุรีรัตน์ รัตนวานิช กรรมการตรวจสอบ
4.นาย สาทิส ตัตวธร ประธานกรรมการบริหาร
5.นาย สาทิส ตัตวธร กรรมการ